**RÁMCOVÁ DOHODA NA DODANIE TOVARU**

**(ďalej len zmluva)**

 **I.**

**Zmluvné strany**

## Kupujúci: Obchodné meno: Mesto Nitra

Štatutárny orgán: Marek Hattas, primátor mesta

Sídlo: Štefánikova trieda 60, 950 06 Nitra

IČO: 00308307

DIČ: 202 110 2853

IČ DPH: SK2021102853

Bankové spojenie: Slovenská sporiteľňa, a.s.

IBAN: SK0409000000005028001139

 (ďalej len *„kupujúci****“***)

*Predávajúci:*Obchodné meno:

Štatutárny orgán:

Sídlo:

IČO:

DIČ:

 IČ DPH:

 Bankové spojenie:

 IBAN:

 (ďalej len *„predávajúci“*)

**II.**

**Preambula**

 Kupujúci na obstaranie predmetu tejto zmluvy použil postup verejného obstarávania podľa §117 zákona
č. 343/2015 Z.z. o verejnom obstarávaní v znení neskorších predpisov, ktorej víťazom sa stal predávajúci.

**III.**

**Predmet zmluvy**

Predmetom tejto zmluvy je dodanie tonerov do tlačiarní kupujúceho a to v približných množstvách a typoch uvedených v Prílohe tejto zmluvy (cenová ponuka predávajúceho). Presné množstvá jednotlivých tovarov budú stanovené na základe potreby Kupujúceho počas trvania platnosti tejto zmluvy.

**IV .**

**Dodacie podmienky**

1. Predávajúci sa zaväzuje dodať potrebné množstvo predmetu objednávky do 5 pracovných dní odo dňa doručenia konkrétnej objednávky. Objednávka bude doručená osobne, e-mailom alebo poštou. Predávajúci potvrdí prijatie objednávky e-mailom. V prípade nepotvrdenia doručenia objednávky má sa za to, že objednávka bola doručená do 1 kalendárneho dňa od odoslania.
2. Kupujúci sa zaväzuje tento tovar prevziať.
3. Kupujúci sa zaväzuje spolupôsobiť s predávajúcim.
4. Spolu s predmetom dodania budú kupujúcemu odovzdané nasledovné doklady :

 Daňový doklad a dodacie listy.

**V.**

**Trvanie zmluvy**

Zmluva sa uzatvára na dobu určitú, a to na 24 mesiacov odo dňa nadobudnutia účinnosti zmluvy alebo okamihu, kedy hodnota plnenia z tejto zmluvy nadobudne výšku 10.000,00 € bez DPH, podľa toho, ktorá z uvedených skutočností nastane skôr.

**VI.**

**Kúpna cena**

1. Kúpna cena za jednotlivé tovary je uvedená v Prílohe tejto Rámcovej dohody, v eurách, je zostavená na základe cenovej ponuky Predávajúceho, v súlade so zákonom č. 18/1996 Z. z. o cenách v znení neskorších predpisov a vyhlášky č. 87/1996 Z. z. v znení neskorších predpisov, ktorou sa tento zákon vykonáva a je špecifikovaná ako záväzná a maximálna pre jednotlivé tovary. Zmena dojednaných cien za tovary je prípustná len na základe písomného dodatku k tejto zmluve podpísaného štatutárnymi zástupcami zmluvných strán.

2. Dohodnuté ceny sú stanovené ako ceny v čase podpisu tejto zmluvy.

1. Predávajúcemu bude uhradená cena iba za skutočne dodaný tovar, ktorý si u neho prostredníctvom objednávky objednal Kupujúci. Cena za tovar, ktorý bude predmetom objednávky bude splatná na základe daňových dokladov (faktúr) predávajúceho, ktoré budú kupujúcemu odovzdané súčasne s predmetom plnenia. Faktúry musia obsahovať náležitosti daňového dokladu a špecifikáciu ceny. Súčasťou faktúr musia byť dodacie listy a preberacie protokoly. Lehota splatnosti faktúry je 21 dní odo dňa jej doručenia. Pre účely tejto zmluvy sa za deň úhrady považuje deň odoslania príslušnej finančnej sumy z účtu kupujúceho objednávateľa na účet predávajúceho.
2. V cene tovaru je zahrnutá doprava a vyloženie tovaru na adrese kupujúceho.
3. Faktúra bude vystavená na konkrétnu objednávku podľa tejto kúpnej zmluvy.

**VII.**

**Možnosť a spôsob úpravy ceny**

 Cenu tovaru je možno meniť na základe zmien obchodných podmienok vyplývajúcich zo všeobecne záväzných právnych noriem napr. zmien DPH, daňových odvodov a to formou doplnkov odsúhlaseného oboma zmluvnými stranami. Takto zmenená kúpna cena sa upravuje prvým dňom budúceho  mesiaca nasledujúceho po podpísaní doplnku ku zmluve. Nepodpísanie dodatku o  zmene ceny do 30 dní od jej predloženia zakladá dôvody pre ukončenie zmluvného vzťahu.

**VIII.**

**Možnosť odmietnuť prebratie tovaru**

 1. Kupujúci si vyhradzuje právo odmietnuť prevziať tovar z dôvodu nedodržania akosti alebo množstva tovaru špecifikovaného objednávkou, pokiaľ sa zmluvné strany nedohodnú inak.

2. Kupujúci si vyhradzuje právo odmietnuť prevziať tovar, ak predávajúci poruší povinnosti ustanovené touto zmluvou alebo ak má tovar vady. Za vady tovaru sa považuje aj dodanie iného tovaru, než určuje objednávka.

**IX.**

**Práva a povinnosti zmluvných strán**

**Predávajúci je povinný :**

1. Dodať predmet kúpy kupujúcemu riadne a včas v požadovanom rozsahu a množstve, v bezchybnom stave a v dohodnutej kvalite na základe dohody, čo potvrdí preberajúcim protokolom alebo podpísaním dodacieho listu.

2. Predmet kúpy zabaliť alebo vybaviť na prepravu spôsobom, ktorý je obvyklý pre takýto tovar v obchodnom styku na jeho uchovanie a ochranu.

**Kupujúci je povinný:**

1. Kupujúci je povinný požadované dodávky objednávať formou písomnej objednávky, ktorú doručí predávajúcemu.

2. V objednávke je kupujúci povinný uviesť množstvo, sortiment tovaru podľa Prílohy č.1 tejto zmluvy, požadovaný deň expedície, presnú adresu kupujúceho a adresu miesta, kde má byť tovar dodaný.

3. Zaplatiť za tovar kúpnu cenu a prevziať tovar v súlade s touto zmluvou.

**X.**

**Zmluvné pokuty**

1. Pre prípad nedodržania podmienok tejto zmluvy si dohodli zmluvné strany nasledovné zmluvné pokuty:

a) Za omeškanie predávajúceho s dodaním predmetu kúpy je kupujúci oprávnený žiadať zmluvnú pokutu vo výške 0,05 % z hodnoty predmetu kúpy za každý deň z omeškania. Zaplatením zmluvnej pokuty nezaniká nárok kupujúceho na prípadnú náhradu škody.

b) Za omeškanie kupujúceho so zaplatením kúpnej ceny má predávajúci nárok na úrok z omeškania vo výške 0,05% z nezaplatenej ceny za každý deň omeškania.

**XI.**

 **Prechod vlastníctva a nebezpečenstvo škody za veci**

 Kupujúci nadobudne vlastnícke právo k predmetu kúpy dňom prevzatia tovaru.

 **XII.**

**Záruka**

 Na predmet zmluvy sa vzťahuje záruka obviklá pre tento typ tovaru.

* Počas záruky zodpovedá dodávateľ za vzniknuté vady a je povinný ich na požiadanie objednávateľa odstrániť na svoje náklady do 5 kalendárnych dní, ak sa strany nedohodnú inak s prihliadnutím na povahu vady.
* Nedodržanie technických a kvalitatívnych požiadaviek na predmet zákazky súťažných podkladov bude posudzované ako nevyhovujúce a reklamovateľné.
* Dodávateľ ručí za predmet plnenia t.j. za to, že v čase prevzatia a počas plynutia záruky má predmet kúpnej zmluvy požadované vlastnosti, ktoré zodpovedajú technickým normám a parametrom špecifikovaným vo výzve na predkladanie ponúk.

 **XII.**

**Spoločné a záverečné ustanovenia**

1. Zmluvné strany sa dohodli na tom, že záväzkový vzťah, vzniknutý na základe tejto zmluvy sa riadi ustanoveniami Obchodného zákonníka.
2. Zmluvu je možné meniť alebo dopĺňať len formou písomných dodatkov, odsúhlasených oboma zmluvnými stranami.
3. Rámcovú zmluvu môžu zmluvné strany ukončiť vzájomnou písomnou dohodou, písomnou výpoveďou doručenou druhej zmluvnej strane bez uvedenia dôvodu s 1 mesačnou výpovednou lehotou. Od kúpnej zmluvy možno odstúpiť pre nesplnenie dodávok.
4. V prípade, ak nastanú právne skutočnosti majúce za následok zmenu v právnom postavení predávajúceho (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene predávajúceho, zmena bankového spojenia) alebo akákoľvek iná zmena majúca priamy vplyv na plnenia kúpnej zmluvy zo strany predávajúceho, je predávajúci povinný oznámiť tieto skutočnosti kupujúcemu najneskôr do 10 kalendárnych dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú kupujúcemu v dôsledku porušenia tejto povinnosti a kupujúci má právo odstúpiť od kúpnej zmluvy.
5. Zmluva je vyhotovená v štyroch vyhotoveniach, z ktorých po podpísaní obdrží kupujúci tri a predávajúci jedno vyhotovenie.

7. Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia na webovej stránke objednávateľa.

9. Predávajúci súhlasí s podmienkami súťaže určenými verejným obstarávateľom, ktorej sa stal víťazom.

10. Zmluvné strany vyhlasujú, že sa so zmluvou oboznámili a s jej obsahom súhlasia, na znak čoho pripájajú svoje podpisy.

 Predávajúci: Kupujúci

V  ,dňa V Nitre, dňa

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *, Marek Hattas,*

  *primátor mesta Nitry*